Aaron Koenig

Aaron KOENIG (naskiĝis en 1964) estas muzikisto de La Mondanoj, entreprenisto kaj ĵurnalisto. Ekster la Esperanto-movado, li konatiĝis kiel germana politika aktivulo, kaj de la jaro 2012 kiel fakulo pri bitmono.

Li eldonis propran albumon: Aaron brazilumas esperante, kun bosanovoj, registritan en Brazilo, kun muzikaranĝoj de Flávio Fonseca. Tiu disko estis eldonita de la periodaĵo AHOI Aŭdvida Komunikado en 1989.   La albumo tutmonde en Esperanto diskonigis plurajn ikonajn kantojn pri Rio-de-Ĵanejro, kiel Knabino el Ipanema, prikantanta la marbordan kvartalon Ipanema kaj Korkovado, prikantanta la samnoman monton apud la urbocentro.

Krome li verkis esperantlingvajn komiksojn, ekzemple "Legomoj atakas la teron" en GEJ-Gazeto 6/1988 kaj dezajnis Esperantan t-ĉemizon eldonitan de Germana Esperanto-Junularo.

La 4-an de julio 2009, li elektiĝis estrarano de la Pirata Partio de Germanio. En majo 2010, li eksiĝis el la Pirata Partio post kreskinta kritiko pro lia kontraŭ-islama sinteno. En septembro 2010, li kunfondis la liberalan partion "Die Freiheit" ("La Libereco"). Li eksiĝis el tiu partio meze de novembro 2011.

 Verkoj 
 BITCOIN - Geld ohne Staat: Die digitale Währung aus Sicht der Wiener Schule der Volkswirtschaft, 2015
 A Beginners Guide to Bitcoin And Austrian Economics, 2015
 Cryptocoins - Investieren in digitale Währungen, 2017

 Eksteraj ligiloj 

 Retejo de Aaron Koenig 
 Aaron Koenig en la Katalogo de Germana Nacia Biblioteko
 Filmetoj pri Aaron Koenig (intervjuo pri la celoj de la Pirata Partio)

Kategorio:Esperanto-muziko
Kategorio:Germanaj esperantistoj